id ms sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id en nl id id pl id id id id ms id id id ms ms id id en ms id id id id ms id id id id ms id ms ms ms ms id id en id id ms id ms id ms en ms ms ms en id id ms id id id ms id ms ms id en en en en en en id id id id ms en id id jv ms id id it es id id en id ms ms ms ms ms ms
Hospital Khas Merawat Coronavirus Siap Dalam 10 Hari - Hello Doktor
Takkan terlepas lagi vaksin si manja dengan Jadual Vaksin Bayi ini
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Wah! 10 Hari Saja Hospital Khas Rawat Coronavirus Siap Dibina
Ditulis oleh Asyikin Md Isa Disemak pada 08/04/2020
Disemak secara perubatan oleh Dr. Gabriel Tang Pei Yung
Untuk mendapatkan lebih banyak info tentang coronavirus di Malaysia, sila dapatkannya di sini.
Biasanya kalau ingin membina sebuah bangunan, ia memerlukan masa berbulan-bulan ataupun bertahun-tahun untuk menyiapkannya. Tetapi berbeza keadaannya di China, hospital khas untuk merawat coronavirus di negara itu dapat disiapkan segera.
Statistik di Malaysia adalah seperti berikut:
Hanya 10 hari berjaya dibina
Wabak virus korona yang berasal dari pasar di Wuhan, China telah menyebabkan lebih daripada 900 angka kematian dan menjangkiti lebih 40,000 individu di seluruh dunia. Bagi menangani penularan wabak ini, kerajaan China telah membina sebuah hospital kecemasan.
Menariknya hospital khas ini mampu disiapkan dalam tempoh masa 10 hari. Ia dibangunkan dengan tujuan untuk menampung pesakit coronavirus di Wuhan.
Sudah tentu umum ingin mengetahui apakah kemudahan yang disediakan di hospital khas merawat coronavirus itu, bukan?
Houshenshan- hospital khas merawat coronavirus
Seperti dalam laporan Wall Street Journal, kerajaan China bercadang membina 2 hospital di Wuhan bagi menangani peningkatan jumlah kes berkaitan jangkitan virus korona di negara itu.
Pembinaan hospital kecemasan ini dilakukan kerana penularan wabak 2019-nCoV tidak dapat dirawat di hospital sedia ada di Wuhan, waima hospital paling terkenal sekali pun. Kakitangan perubatan di hospital terpaksa mengabaikan atau menyuruh individu yang dijangkiti virus korona untuk pulang ke rumah.
Keadaan ini perlu dilakukan berikutan kemudahan peralatan perubatan yang terdapat di hospital sedia ada adalah alatan biasa dan tidak dapat merawat virus itu.
Maka pada 23 Januari 2020, kerajaan China bersama kontraktor tempatan memulakan pembinaan hospital khas yang dipanggil Houshenshan. Pembinaan hospital ‘segera’ yang boleh merawat pesakit virus korona siap dalam tempoh 10 hari dan dibuka pada 3 Februari 2020.
Hospital khas merawat coronavirus bukan dibina ala kadar semata-mata. Sebaliknya ia dilengkapi dengan kemudahan bagi menangani jangkitan virus Wuhan.
Bangunan hospital Houshenshan dibina di atas kawasan yang berkeluasan 64.5 hektar. Ia terdiri daripada bangunan 2 tingkat dan memuatkan ribuan doktor dan juga tenaga kesihatan yang diambil oleh tentera China.
Menariknya, rahsia kejayaan yang membantu mempercepatkan pembangunan hospital khas ini adalah ia tidak dibangunkan menggunakan konkrit biasa. Sebaliknya hospital khas ini dibangunkan dengan dinding unit pasang siap.
Disebabkan itu, bangunan hospital khas merawat coronavirus dapat disiapkan lebih cepat berbanding membina hospital lain secara amnya. Apa pun, sudah tentu usaha kerajaan dan kontraktor negara itu harus diberikan pujian.
Kemudahan yang ada di hospital khas merawat coronavirus
Pembinaan hospital segera ini dikatakan mengikuti model pembinaan Hospital Xiaotangshan di Beijing yang dibina pada tahun 2003. Menariknya, hospital khas merawat coronavirus itu dibina dalam tempoh singkat, iaitu 7 hari bagi menangani penularan wabak SARS.
Berikut adalah senarai beberapa kemudahan yang disediakan di Hospital Houshenshan, hospital yang bangunkan untuk memerangi wabak virus korona:
Setiap unit bilik dalam bangunan tersebut boleh menampung dua katil
Terdapat unit penjagaan rapi (ICU), bilik mesyuarat dan juga bilik simpanan
Terdapat juga bilik kuarantin yang dipisahkan daripada bangunan utama hospital
Terdapat sistem pengudaraan khas yang membolehkan kakitangan perubatan untuk tidak perlu masuk ke dalam bilik pesakit
Dilengkapi dengan kemudahan peralatan terkini seperti mesin MRI dan juga ‘robot perubatan’
Menyediakan sistem panggilan video untuk membolehkan doktor di Houshenshan untuk berkomunikasi dengan pakar di Beijing
Walau bagaimanapun, ramai individu menganggap bahawa kerajaan China tidak membina hospital itu untuk merawat virus korona di Wuhan. Sebaliknya, mereka berpendapat pembinaan hospital yang dibuat dalam masa singkat lebih sesuai dipanggil sebagai sebuah tempat pengasingan individu.
Ini kerana individu yang mempunyai jangkitan virus korona positif akan ditahan di dalam bilik rawatan dan diberikan rawatan sehingga pulih dan tidak akan menjangkiti individu lain.
Berbeza dengan beberapa media di China, mereka melaporkan bahawa hospital khas merawat coronavirus, Houshenshan benar-benar merawat pesakit yang dijangkiti virus korona. Malahan pesakit pertama telah tiba di hospital itu pada awal pagi Isnin (3 Februari).
Seramai 1,400 doktor, jururawat dan kakitangan perubatan yang diserap daripada tentera China telah bersedia berkhidmat di Hospital Houshenshan.
Walaupun penularan wabak jangkitan virus korona di Malaysia tidaklah seteruk yang dialami di China, namun ia tidak bermakna anda boleh memandang remeh isu jangkitan ini.
Anda masih tetap perlu menjaga aspek-aspek kebersihan dan perlindungan diri seperti memakai topeng muka bagi mengelakkan daripada dijangkiti wabak ini. Jangan memandang enteng kepada sebarang risiko yang mungkin boleh berlaku.
Elakkan daripada menyentuh mata, hidung mahupun mulut sebelum membasuh tangan. Pastikan anda mencuci tangan menggunakan sabun dengan kerap terutamanya sebelum makan, selepas ke tandas serta selepas bersin mahupun batuk.
Hello Health Group tidak menyediakan nasihat perubatan, diagnosis, atau rawatan.
Anda mungkin berminat untuk membaca artikel:
Saintis Temui Cara Untuk Kesan Wabak Coronavirus Dengan Lebih Cepat Di Masa Depan?
5 Cabaran Yang Seluruh Dunia Terpaksa Tempuh Kerana Wabak Virus Korona
Wabak Berbahaya Virus Corona Ini Sudah Masuk Malaysia, Jaga-Jaga!
Jangkitan Virus Corona Tidak Tunjuk Sebarang Tanda? Hati-Hati Rakyat Malaysia!
Jangan Terburu-Buru Sebar Maklumat Palsu Virus Korona, Ada Netizen Ditangkap!
Adakah Coronovirus Turut Menjangkiti Kanak-kanak?
Berita Baik, Nantikan April 2020, Vaksin Virus Korona Bakal Diuji!
Hello Health Group tidak menawarkan nasihat perubatan, diagnosis atau rawatan.
Isi Rumah Sakit Coronavirus di Wuhan yang Dibangun Hanya 10 Hari /https://hellosehat.com/berita/berita-luar-negeri/rumah-sakit-coronavirus-wuhan/ /Accessed Feb 12, 2020
Ankel, S. (2020). The first patients have arrived at the hospital China panic-built to treat the Wuhan coronavirus. Here’s what it looks like inside. Retrieved 4 February 2020, from https://www.businessinsider.sg/wuhan-coronavirus-inside-new-hospital-panic-built-contain-outbreak-2020-2/?r=US&IR=T
Silver, M. (2020). Photos: China Builds a Medical Center From Scratch In Under 2 Weeks. Retrieved 4 February 2020, from https://www.npr.org/sections/goatsandsoda/2020/02/02/801537445/photos-china-builds-a-medical-center-from-scratch-in-under-2-weeks
Wang, J., Zhu, E., Umlauf, T. (2020). How China Built a Coronavirus Hospital in 10 Days. Retrieved 4 February 2020, from https://www.wsj.com/articles/how-china-can-build-a-coronavirus-hospital-in-10-days-11580397751
Pil Paxlovid Untuk Rawatan COVID-19, Ini Apa Yang Anda Perlu Tahu Mengenainya!
Raya, Raya Juga! Buat 5 Langkah Ini Untuk Elak COVID-19 Dan Beraya Dengan Selamat!
Ditulis oleh Asyikin Md Isa Disemak pada 08/04/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.